Sarawak
Saravak (mal. Sarawak) je savezna država Malezije. Nalazi se na severozapadu ostrva Borneo i graniči se sa Sultanatom Brunej, Indonezijom i susednom malezijskom državom Sabah. Saravak je po površini najveća malezijska država. 

Saravak izlazi na Južno kinesko more. Zajedno sa provincijom Sabah na severoistoku, čini istočni deo Malezije. Glavni grad je Kučing. 

Ovde vlada vlažna tropska klima sa srednjom godišnjom temperaturom od 27 °C.

Po podacima iz 2006. Saravak ima 2.357.000 stanovnika. U njemu žive mnogobrojne izmešane etničke zajednice. Najveća među njima je Iban, koja sa 680.000 pripadnika čini 29% stanovništva. Druge velike grupe su Kinezi (26 %), Malajci (22 %) i još dva domorodačka naroda, Bidaju (8 %) i Melanau (5,5 %). Ostatak stanovništva se uglavnom sastoji iz manjih domorodačkih naroda. Malezijski ustav u članu 161A nabraja 21 etničku grupu kao domoroce Saravaka. Neke od ovih grupa imaju samo par stotina pripadnika. Za razliku od većeg dela Malezije, Indusa ovde ima malo.

Spoljašnje veze 

 Vlada Saravaka

Administrativna podjela Malezije
Borneo